Cuneiform Tablet Kt 91/k 485 (AKT 8 105)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na e-lá-ma qí-bi-ma um-ma a-ḫu-qar ù a-šùr-iš-tí-kál-ma a-na-kam šu-be-lúm ni-iṣ-ba-at-ma ṭup-pá-am me-eḫ-ra-am ša lá-qé-ep nu-ša-áš-me-šu-ma um-ma né-nu-ma ší-bu-ta-kà dí-in um-ma šu-ut-ma iš-tù pá-na-ma a-na pí-lá-aḫ-a-šùr ší-bu-tí a-di-in KÙ.BABBAR a-na a-lim{ki} ša-ak-šu-dam lá qá-bi né-ru-ub-ma me-eḫ-re ša ba-áb DINGIR ša ší-bu-tí-šu ša a-na pì-lá-aḫ-a-šùr i-dí-nu ni-iš-me lá-qí-ip tap-pá-i a-ma me-eḫ-ri ší-me a-ma-kam ma-lá-kà a-na-kam ib-ni-lí DUMU a-šùr-{d}UTU-ši wa-ar-kà-sú nu-ša-il₅-ma ù e-ba-ru-uš-šu ku-ni-lúm ù i-dí-IŠTAR nu-ša-il₅-ma eṭ-lu-um ke-en₆ ú wa-ar-kà-tám i-šu ṣú-ḫa-ar-tám ta-da-nam lá ta-da-nam té-er-ta-kà li-li-kam